
Tisztelt Képviselő-testület!

Az Önkormányzat Szervezeti és Működési Szabályzatáról szóló 16/2019. (XII. 13.) rendelet 21. § (5) bekezdése a melléklet szerint tájékoztatást adok a lejárt határidejű határozatokról és az előző ülés óta történt fontosabb eseményekről.

Kérem a tisztelt Képviselő-testületet, hogy a tájékoztatót megtárgyalni és az erről szóló határozatot az alábbiak szerint elfogadni szíveskedjen.

…/2021. (XI. 25.) ÖKT határozati javaslat

Sülysáp Város Önkormányzatának Képviselő-testülete a lejárt határidejű képviselő-testületi határozatokról és az előző képviselő-testületi ülés óta történt fontosabb eseményekről szóló, az SZMSZ 21. § (5) bekezdése szerint előterjesztett polgármesteri tájékoztatót elfogadja.

Határidő: azonnal

Felelős: polgármester

Sülysáp, 2021. november 18.

Horinka László


polgármester

TÁJÉKOZTATÓ 

a lejárt határidejű határozatokról és 

az előző testületi ülés óta történt fontosabb eseményekről
I. Tájékoztató a lejárt idejű határozatokról
A Képviselő-testület előző munkaterv szerinti ülése óta az alábbi döntések végrehajtási határideje járt le:

	Határozat száma
	Határozat kelte
	Határozat tárgya
	Határidő
	Állapot

	105/2021.
	2021.10.21.
	Helyi adók és díjak módosításával kapcsolatos rendeletek előterjesztése
	soron következő munkaterv szerinti ülés
	Végrehajtva


II. Polgármesteri tájékoztató az előző ülés óta történt fontosabb eseményekről
Október 21-én aláírásra került a Szent István tér 17/C. alatti irodaépület (kis FŐGÁZ épület) adásvételi szerződése, a vételár 50 %-a a szerződés szerint átutalásra került.

November 2-án sor került a Tápiómenti Települések Csatornamű Vízgazdálkodási Társulatának taggyűlésére, melyen döntés született az elszámolási eljárás megindításáról.

November 5-én az Akácfa, a Nap és a Váci Mihály utca garanciális bejárására került sor; az utak burkolata jó állapotban van.
November 15-én MVM Stratégiai Osztály munkatársaival folytattam egyeztetést, mivel a megbízhatóbb áramellátás érdekében új alállomást kívánnak telepíteni Kóka irányában. 

November 17-én került sor a Közbiztonsági Egyeztető Fórum soron következő rendezvényére a művelődési házban.

November 18-án a HAJTA-Csapat Egyesület FB ülése zajlott Tápiószelén.

November 19-én részt vettünk a Terület- és Településfejlesztési Operatív Program Plusz pályázati lehetőségeiről szóló pénzügyminisztériumi tájékoztatón a megyeházán. 
A Jakabszállás és Kistelek felé vezető út zúzott köves felújítása folyamatban van. A pályázatnak megfelelően az 50 millió Ft-os előleg lekérésre került, mely önkormányzatunkhoz már megérkezett. A kivitelezési munkálatok előrehaladtak, az előleg kifizetésre is került, a projekt befejezése a hónap végére várható.

A Vasút utcai vízelvezetés megvalósítása is még tart, a kivitelező igyekszik a munkát szakaszosan végezni, hogy az üzletek előtti parkolás folyamatosan biztosított legyen, ha részlegesen is.

A Béke utcai járdafelújításának kivitelezési munkálatai október végén kezdődtek, jelenleg a Széchenyi utca kereszteződéséig tart a munkaterület. A kivitelező már több mint a munka felét elvégezte. Folyamatosan tartjuk a kapcsolatot az érintett lakóingatlanok tulajdonosaival illetve kezeljük a munkálatok során felmerülő problémákat.

Az iparterület fejlesztésére elnyert VEKOP pályázat elszámolása benyújtásra és elfogadásra került. A még fennmaradt 31 millió Ft összegű pályázati támogatás átutalásra került az önkormányzat részére.
A Tápiómenti Iparkereskedelmi Szolgáltató Zrt.-vel a Malom utca 26. szám alatti (volt ÁFÉSZ) épület tőlük megvásárolt részeire megkötött bérleti szerszerződés kérésükre december 31-ig meghosszabbításra került, mivel a társaság végelszámolása nem zárult le a tervezett időben.
Mint emlékezetes a Belügyminisztérium által kiírt ún. „háromlábú” pályázaton támogatást nyertünk a Vörösmarty utcai tornacsarnok tetőfelújítására. A kivitelezővel a szerződés aláírásra került, azonban a munka csak a jövő év késő tavaszán fog megkezdődni, hogy a téli időszakban a csarnok használható legyen az iskolások, a sportegyesületek és a sportolni vágyók számára. Azonban az áremelkedés kiküszöbölése érdekében az építőanyagok már beszerzésre kerültek.

Sülysáp, 2021. november 18.

Horinka László 

polgármester

